
ACTA APOSTOLICAE SEDIS 


COMMENTARIUM OFFICIALE 


ACTA PII PP. X 


-LITTERAE APOSTOLICAE 


I. 


PRO ARCHISODALITATE AB « HORA SANCTA » IN DIOECESI AUGUSTODUNENSI 
EXTENDITUR AD UNIVERSUM ORBEM TERRARUM FACULTAS AGGREGANDI 
EIUSDEM TITULI ATQUE INSTITUT1 SOCIETATES IAM EIDEM SOCIETATI 
FACTA PRO GALLIA ET BELGIO. 


PIUS PP. X. 


Ad perpetuam rei memoriam. — Pias fidelium sodalitates, quae 
frugifero religionis pietatisque exemplo alios coetus ad sua opera imi- 
tanda excitaverint, privilegio libenti quidem animo donamus, ut has si- 
miles Consociationes sibi adiungere queant, et cum eis impetratas indul- 
gentias participare. Inter illiusmodi confraternitates bene de Ecclesia 
meritas ea procul dubio videtur adnumeranda, quae ab « Hora Sancta » 
nuncupata atque in sacello Monialium a Visitatione, Paredi in oppido, 
vulgo « Paray-le-Monial » Dioeceseos Augustodunensis canonice insti- 
tuta, a rec. me. Leone PP. XIII Decessore Nostro in Archisodalitatem 
usque ab anno MDCCCLXxxvi erecta fuit, et hoc praecipue aucta favore, 
ut ei alias eiusdem nominis Sodalitates tum in cuncta Gallia, tum in 
Belgio existentes sibi aggregare liceret. Cum vero hae devotae Conso- 
ciationes, postremis praesertim temporibus, in omnes orbis partes sint 
feliciter prolatae, et cum praedictae Archisodalitatis Moderatores enixas 
Nobis preces adhibuerint, ut iam ipsi concessam aggregandi facultatem, : 
nunc pro toto terrarum orbe sibi extendere dignaremur, Nos persuasum 
habentes, id non minus in maiorem Dei gloriam quam in uberius ani- 
marum bonum semper esse cessurum, piis hisce votis censuimus obse- 
cundandum. Quare officialibus et sodalibus praesentibus et futuris me- 
Acta, vol. III, n. 5. — 29-4-911. 12 

moratae Archisodalitatis ab « Hora Sancta » in sacello Monialium a Vi- 
sitatione Paredi erectae, intra fines Augustodunensis Dioeceseos, prae- 
sentium tenore Apostolica Auctoritate Nostra perpetuo concedimus ac 
largimur, ut, servata forma Constitutionis Clementis Papae VIII Deces- 
soris Nostri aliisque Apostolicis Ordinationibus desuper editis, ubicum- 
que gentium sint cognomines et eiusdem instituti Sodalitates, eas sibi 
aggregare licite queant, atque omnes et singulas indulgentias, quas ab 
S. Sede iam obtinuerint, et fas sit aliis impertiri, cum ipsis sodalitatibus 
communicare licite pariter possint ac valeant. Decernentes praesentes 
Litteras firmas, validas atque efficaces semper existere et fore, suosque 
plenarios atque integros effectus sortiri atque obtinere, illisque ad quos 
spectat, seu spectare poterit, plenissime suffragari, sicque in praemissis 
esse judicandum, atque irritum fieri, et inane, si secus super his a quo- 
quam quavis auctoritate scienter, vel ignoranter contigerit attentari. Non 
obstantibus contrariis quibuscumque. 

Datum Romae apud S. Petrum sub annulo Piscatoris, die xxv Mar- 
tii mcmx1, Pontificatus Nostri anno octavo. 


R. Card. Merry Det VAL, 
a Secretis Status. 


L. S. 
II. 
ABBATIAE DE PONTIDA ECCLESIA IN BASILICAM MINOREM ERIGITUR. 
PIUS PP. X. 


Ad perpetuam rei memoriam. — Inclyta Divi Benedicti familia iam 
tot ac tantis in religionem, non minus quam in humana studia, libera- 
lesque artes meritis spectata, modo historica de Pontida Abbatia ad pri- 
stinum decus restituta novam sibi laudem adiungit. Hoc enim monu- 
mentum gloriosis memoriis perinsigne, sed temporum hominumque 
iniuria pene deletum, nunc tandem cura Abbatis Ioannis del Papa Prae- 
sidis Congregationis Benedictinae Cassinensis, et suffragante Antistite 
Bergomensi, ex auspicato resurgit. Huius Abbatiae iam inde ab anno 
MLxxvi celeberrimum claustrum Beatus Albertus condidit dicavitque 
Sancto Iacobo Maiori. Ipsam Abbatiam Romani Pontifices Nostri 
Decessores, ac Principes viri tum possessionibus et privilegiis auxe- 
runt, tum auctoritate tutarunt. Haec quidem intra pia moenia anno 
reparatae salutis MCLXvI sacrum pro aris et focis ictum’ foedus est, 

adversus communem religionis patriaeque hostem. Templum praecla- 
rissimum Gothico-Longobardae artis specimen una cum continenti 
coenobio, anno McccLxxu teterrimo incendio flagravit, sed postea cum 
Bergomense territorium in Reipublicae Venetae ditionem cessit, novo 
splendore effulsit. Cum autem exeunte saeculo decimoquinto eadem Ab- 
batia Benedictinae Congregationi aggregata est, tunc vere prosperitatis 
attigit culmen, et conventualium aedium amplitudine, artis operum orna- 
mento, monachorum frequentia, divinique cultus decore, tria per saecula 
floruit. Verum anno mpccLxxxxvitt deturbatis ex eodem Coenobio, iniuria 
Gallici gubernii, Cassinensibus Monachis, tum derelictae Abbatiae aedes, 
converso etiam in opificium claustro, extremum illud in exitium vene- 
runt, a quo in praesens memorati abbatis studio et corrogata populi 
stipe feliciter vindicantur. Comperimus namque non sine magno animi 
nostri solatio, Benedictinae Cassinensis Congregationis patres iam inde 
a die quinta decima Ianuarii mensis anni mpccccrx post decem ac cen- 
tum annorum absentiam, denuo possessionem iniisse historicae illius 
Abbatiae, Ecclesiamque et adnexam paroeciam ex decreto Congrega- 
tionis Concilii, annuente Episcopo Bergomensi, regulares fuisse decla- 
ratas. Accepimus similiter ossa Beati Alberti Pontidensis Abbatiae fun- 
datoris, facta ab Antistite facultate, modo Bergomensi ex urbe in idem 
Abbatiale templum adduci, eo ipso in loco reverenter condenda, quem 
vivens sanctitate illustravit. Nune autem cum, expletis instaurationis 
operibus, Benedictini patres die xxx vertentis mensis Aprilis coenobium 
Abbatiale de Pontida iterum sint ingressuri, ac dilectus filius Abbas 
Ioannes del Papa Benedictinae Cassinensi Congregationi Praepositus, 
Nos enixis precibus flagitaverit, ut ad perennandam tum huius mona- 
chorum reditus, tum translationis Corporis Beati fundatoris memoriam, 
Abbatiale templum Pontidense ad Basilicae Minoris dignitatem evehere 
dignemur, Nos ut faustitatem eventus Pontificiae voluntatis significa- 
tione cumulemus, votis his annuendum libenti quidem animo censemus. 
Quae cum ita sint Apostolica Nostra Auctoritate praesentium tenore 
Ecclesiam titulo Sancti Iacobi Maioris continentem Abbatiae de Pon- 
tida Congregationis Cassinensis Ordinis S. Benedicti Minorem Basilicam 
facimus, eligimus atque declaramus, illique facultates omnes, honores 
et privilegia tribuimus, quae Minoribus Almae huius Urbis Basilicis de 
iure competunt. Decernentes praesentes Litteras Nostras firmas, validas 
atque efficaces semper extare et manere, suosque plenarios atque inte- 
gros effectus sortiri atque obtinere, illisque ad quos spectat, sive in po- 
sterum spectabit, plenissime suffragari, sicque in praemissis esse rite 
iudicandum, irritumque eo ipso fieri atque inane, si secus quidquam 

super his a quoquam quavis auctoritate scienter vel ignoranter attentari 
contigerit. Non obstantibus contrariis quibuscumque. 
Datum Romae apud S. Petrum sub annulo Piscatoris, die v Apri- 


lis mcmxs, Pontificatus Nostri anno octavo. 
R. Card. Merry pet VAL, 
L. # S. a Secretis Status. 


EPISTOLAE. 
I. 


DILECTO FILIO NOSTRO IOANNI TIT. SS. VITALIS GERVASII ET PROTASII S. R. E. PRE- 
SBYTERO CARDINALI PUZYNA DE KOZIELSKO EPISCOPO CRACOVIENSI, VICE- 
SIMUM QUINTUM AB INITO EPISCOPATU ANNIVERSARIUM CELEBRANTI. 


Dilecte Fili Noster, salutem et apostolicam benedictionem. — Gra- 
tam sane occasionem confirmandi singularem, qua te prosequimur, bene- 
volentiam proximus iam dies affert, sacer Augustae Virgini Dei Parenti 
designatae; qui dies, carus quidem omnibus, tibi erit auspicatissimus 
ob memoriam anni ab inito tui episcopatus honore quinti supra vice- 
simum. Placet igitur, coniunctis tuorum studiis, addere laetitiae Nostrae 
significationes, tibique gratulari, quod beneficio divino id aetatis bene- 
merendo de Ecclesia attigeris. Nostrorum autem votorum haec summa 
est, ut recordatio rerum per id tempus a te gestarum in salutem dilecti 
gregis et Nostra comprobatio te iacentem erigant subleventque. Quam- 
quam quid aptius ad abstergendas omnes vitae molestias quam vesci 
quotidie, quae tua consuetudo est, epulo fortium? Hoc roboratus, non 
modo adversae valetudinis incommoda modice ac sapienter feres, sed 
gaudium ex tribulatione percipies, ita ut Pauli queas iterare voces: 
« Superabundo gaudio in omni tribulatione mea ». Nos interim, quibus 
ministerii tui explorata utilitas est et aestimabilis vita, Omnipotenti Deo 
vola fundimus, ut, viribus restitutis, diuturna vitae usura fruaris. Adsit 
Virgo ab Angelo salutata, quae hodie, cum divinae maternitatis honore, 
coepit mortalium dolores in se omnes recipere. Ipsa te maternis tueatur 
oculis: ipsa tuam spem Nostramque sustentet. Caelestis autem gratiae 
sit auspex apostolica benedictio, quam tibi, dilecte Fili Noster, univer- 
soque clero ac fideli populo tuae vigilantiae commisso effusa caritate 
impertimus. 

Datum Romae apud Sanctum Petrum, die tv mensis Martii mpccccx!1, 
Pontificatus Nostri anno octavo. 


PIUS PP. X. 

Il. 


AD CELSITUDINEM SUAM LUITPOLDUM BAVARIAE REGNUM REGENTEM, NONA- 
GESIMUM AETATIS ANNUM FELICITER EXPLENTEM. 


Dilectissime in Christo fili Noster, salutem et apostolicam benedi- 
ctionem. — Propediem exoriturus nonagesimus Celsitudinis tuae natalis 
propensissima Nos voluntate Bavariae adiungit civibus diem auspica- 
tissimum, unis animis multiplicique significatione laetitiae, concelebran- 
tibus ; tibique, quem iucundissima studiorum officiorumque consuetudo 
carissimum Nobis effecit, tota mente gratulamur: sane non eo tantum 
nomine quod tam uberem vitae usuram Dei munere beneficioque frui 
tibi contigit, sed potissimum quod annorum numerum recte factorum mul- 
titudine superaveris. Et merito gratulamur, quandoquidem corona digni- 
tatis, senectus quae in viis iustitiae reperietur (Prov. xvi, 31). Suppetant 
tibi uberiora in dies divinae gratiae auxilia, dentque optimi principis 
vitam non aetatis spatio terminare, sed virtute parta laude, quam prae- 
sens aetas celebrabit, quam postera contuebitur et alet, quam denique 
iustus Tudex gloria exornabit nulla temporis longinquitate peritura. 

Haec, dilectissime in Christo fili, habeas pro tua in Nos pietate 
paternae caritatis Nostrae vota faustitatis, eaque expleta reddat ac 
cumulata apostolica Benedictio quam caelestium auspicem bonorum, 
tibi totique familiae tuae peramanter impertimus. 

Datum Romae apud S. Petrum, die vi Martii mcmx1, Pontificatus 
Nostri anno octavo. 

PIUS PP. X. 


AD R. P. D. IOANNEM BAPTISTAM CORREA. CAMPINENSIUM EPISCOPUM, OB VICE- 
SIMUM QUINTUM SACERDOTII EIUS ANNIVERSARIUM, AC PRIMUM CATHO- 
LICUM CONGRESSUM IN CAMPINENSI DIOECESI CELEBRANDUM. 


Venerabilis Frater, salutem et apostolicam benedictionem. — Ge- 
minum istinc nuncium accepimus: alterum altero iucundius. Relatum 
quippe est instare tibi, Venerabilis Frater, vigesimum quintum suscepti 
sacerdotii natalem, et quo tempore auspicatissimam hanc diem Clerus 
populusque tuus grata recolet recordatione laetitiaeque signis te duce 
et auspice in ista recens condita dioecesi celebratum iri primum catho- 
licorum congressum ut socialium operum, quibus nostra tantopere in- 

diget aetas, prima quasi semina ponantur, quae gremio excepta actuo- 
sae voluntatis, alte radices agant et in arborem grandescant specie 
ornatissimam, usu uberrimam. Utrimque peropportuna Nobis et laetandi 
et bene ominandi facultas. Multiplicet Deus sacerdotii tui natales, ut 
diuturniore vitae usura frequentiores edas pastoralis navitatis fructus. 
Horum vero veluti specimen sit atque auspicium propediem habendus 
conventus, quem felicem faustumque catholicae rei futurum confidimus, 
eisdemque utilitatibus quas, paterna acti charitate, spe praecipimus atque 
animo. Ut vero divinum Numen tum sacrae sacerdotii tui celebritati, tum 
ineundis in coetu consiliis saluberrimis propitium adsit, Apostolicam 
Benedictionem tibi, Venerabilis Frater, universis dioecesis tuae fidelibus 
iisque in primis quos idem catholicae rei studium tecum congregabit, 
amantissime in Domino impertimus. 

Datum Romae apud S. Petrum, die x Martii mcmx1, Pontificatus 
Nostri anno octavo. 


PIUS PP. X. 


IV. 


AD LUDOVICUM LOSEPHUM CARD. LUGON, RHEMENSIUM ARCHIEPISCOPUM, OMINUM 
ERGO, FESTIVITATE SANCTI IOSEPHI REDEUNTE, BEATISSIMO PATRI REVE- 
RENTER EXHIBITORUM. 


Dilecte Fili Noster, salutem et apostolicam benedictionem. — Lit- 
teras legimus quas nuper misisti officii plenissimas, et amavimus vota, 
quae Sancti losephi annua redeunte celebritate obtulisti: amavimus et 
studium quo subeunte acerbiorum dierum tristitia, opportunum Nobis 
praebuisti in praesentiore pietate tua sollatium. Pluribus tecum agere 
haud est opus ut intelligas eam Nos inde voluptatem hausisse quam 
baurire licuit ex fratris optimi optima amoris significatione. Ne putes 
tamen amore Nos tibi concedere: tam multa enim Nobis tecum sunt neces- 
situdinis causae, nihil ut iam ad benevolentiam in te Nostram possit acce- 
dere. Accedat tamen volumus novum eiusdem pignus; idque habeas in 
Apostolica Benedictione, quam caelestium auspicem bonorum tibi, Di- 
lecte Fili Noster, atque universo tuae dioecesis Clero populoque pera- 
manter impertimus. 

Datum Romae apud Sanctum Petrum die festo Mariae Dei Parentis 
designatae mcmx1, Pontificatus Nostri anno octavo. 


PIUS. PP. X. 

V. 


AD AUGUSTUM SERENISSIMUMQUE PRINCIPEM GULIELMUM II REGEM WURTHEM- 
BERGENSEM, VICESIMUMQUINTUM MATRIMONII SUI ANNIVERSARIUM CELE- 
BRANTEM. 


Serenissime et Celsissime Rex, salutem. — Quam Nobis grata acce- 
ptaque omina obvenerint, quibus Maiestati Tuae, opportunitatibus animo 
Nostro iucundis, Nos prosequi placuit, tunc significare haud omisimus. 
Pari autem iucunditate occasionem fausti vicesimi quinti anniversarii 
matrimonii Eiusdem Maiestatis Tuae modo capimus, ut, vice Nostra, 
gratulationes et omina Tibi, Serenissime Rex, et Reginae, Augustissimae 
Uxori Tuae, offeramus, maximam cum subditis Tuis laetitiam ita parti- 
cipantes. Idque eo libentius facimus, cum notum compertumque Nobis 
sit quantam benevolentiam erga Clerum et catholicos cives istius Regni 
exhibere non desinas. - Velit igitur Maiestas Tua hoc sincerissimae adfe- 
ctionis et humanitatis Nostrae testimonium accipere, dum Deo Optimo 
Maximo preces fundimus, ut Te una cum Serenissima Regina, in bonum 
et prosperitatem universi Regni Wurthembergensis diu adhuc sospitet, 
atque perfecta Nobiscum earitate coniungat. 

Datum Romae apud S. Petrum, die u Aprilis mcmx1, Pontificatus 
Nostri anno octavo. 

PIUS PP. X. 


S. CONGREGATIO S. OFFICI 


DE MATRIMONIIS EORUM QUI A GENITORIBUS ACATHOLICIS VEL INFIDELIBUS 
NATI, SED IN ECCLESIA CATHOLICA BAPTIZATI, AB INFANTILI AETATE IN 
HAERESI VEL INFIDELITATE AUT SINE ULLA RELIGIONE ADOLEVERUNT. 


DECRETUM. 
Cum decreti « Ne temere » per Sacram Congregationem Concilii die 
2 Augusti 1907 editi articulo XI § I expresse edicatur novis circa for- 
mam sponsalium et matrimonii statutis legibus teneri omnes in Catholica 
Ecclesia baptizatos et ad eam ex haeresi aut schismate conversos (licet 
sive hi sive illi ab eadem postea defecerint) quoties inter se sponsalia vel 
matrimonium ineant; quaesitum est: Quid dicendum de matrimoniis 

eorum qui a genitoribus acatholicis vel infidelibus nati, sed in Ecclesia 
Catholica baptizati, postea, ab infantili aetate, in haeresi seu infidelitate 
ve! sine ulla religione adoleverunt, quoties cum parte acatholica vel 
infideli contraxerint? 

Re in plenario conventu Supremae Sacrae Congregationis Sancti 
Officii habito feria IV die 15 labentis mensis mature perpensa, Eihi ac 
Rmi DD. Cardinales Inquisitores Generales respondendum decreverunt: 
Recurrendwm esse in singulis casibus. 

Die vero sequenti SSmus D. N. D. Pius divina providentia PP. X, 
in solita audientia R. P. D. Adsessori huius eiusdem Supremae Sacrae 
Congregationis impertita, relatam Sibi Emorum Patrum resolutionem 
adprobare et confirmare dignatus est. 

Datum Romae, ex Aedibus S. Officii, die 31 Martii 1911. 


Aloisius Castellano, S. R. et U. I. Notarius. 


S. 


S. CONGREGATIO CONSISTORIALIS 


PROVISIO ECCLESIARUM. 


SSmus D. N. Pius Papa X, decreto Sacrae huius Congregationis, 
promovit: 

24 martii 1911. — R. D. Sebastianum Leme de Silveira Cintra, in 
Episcopum titularis ecclesiae Orthosiensis, cum deputatione in Auxilia- 
rem Emi Diii Cardinalis loachim Arcoverde de Albuquerque Cavalcanti, 
Archiepiscopi S. Sebastiani Fluminis Ianuarii. 

29 martii 1911. — R. P. D. Ilosephum Rovetta, in Episcopum Ca- 
thedralis ecclesiae Cassanensis. 

31 martii 1911. — R. D. Angelum Portelli, O. P., in Episcopum 
titularis ecclesiae Selinuntinae, cum deputatione in Auxiliarem R. P. 
D. Petri Pace, Episcopi Melitensis et Archiepiscopi Rhodiensis. 

Mandavit autem idem SSmus D. ut hac de re litterae apostolicae 
sub plumbo ad tramitem iuris expediantur. 

S. CONGREGATIO RITUUM 


VENETEN. (Vannes). 


DECRETUM INTRODUCTIONIS CAUSAE BEATIFICATIONIS ET CANONIZATIONIS VEN. 
SERVI DEI IOANNIS MARIAE ROBERT DE LA MENNAIS PRESBYTERI FUNDA- 
TORIS CONGREGATIONIS FRATRUM INSTITUTIONIS CHRISTIANAE ET FILIA- 
RUM A PROVIDENTIA. 


Inter claros viros, qui sacro ministerio scriptisque editis Aposto- 
licae Sedis auctoritati ac iuribus tuendis ac vindicandis, nostra hac ae- 
tate in Gallia adlaborarunt, merito recensetur sacerdos Ioannes Maria 
Robert De La Mennais, qui in oppido Saint-Malo, Rhedonensis Archi- 
dioeceseos, die 8 Septembris anno 1780 ortus, et anno 1804 sacerdotio 
auctus, cum religione, moribus, litteris aliisque disciplinis iuventuti 
utriusque sexus instituendae valde profuisset, duobus sodalitiis ad hoc 
excitatis, nempe Fratrum ab Instructione christiana de Ploérmel et Fi- 
liarum a Providentia de Saint-Brieux, sanctissimo fine quievit die 26 De- 
cembris anno 1860. 

Fama sanctitatis qua S. D. in vita claruit, post eius obitum adeo 
invaluit in dies, ut super ea Inquisitiones ordinaria auctoritate abso- 
lutae Romam ad Sacram Rituum Congregationem transmissae fuerint. 
Instante vero Riho P. Ludovico Copéré, Societatis Mariae, huius causae 
Postulatore, scriptisque Servi Dei revisis atque obtenta dispensatione a 
lapsu decennii; quum nihil obstaret, quominus ad ulteriora procedi 
posset, attentis quorumdam Emorum S. R. E. Cardinalium, plurium 
Rmorum Antistitum atque Praepositorum Ordinum et Congregationum 
aliorumque virorum ecclesiastica vel civili dignitate praestantium, nomi- 
natim vero Fratrum Instructionis christianae atque Filiarum a Provi- 
dentia litteris postulatoriis, Emus et Rihus Ditus Cardinalis Vincentius 
Vannutelli Episcopus Praenestinus, eiusdem Causae Ponens seu Relator, 
in ordinariis Sacrorum Rituum Congregationis Comitiis, subsignata die 
ad Vaticanum habitis, sequens dubium discutiendum proposuit: « An 
sit signanda Commissio Introductionis Causae in casu et ad effectum 
de quo agitur? ». Et Emi ac Rimi Patres Sacris tuendis Ritibus praepo- 
siti, post relationem ipsius Emi Cardinalis Ponentis, audito etiam voce 
et scripto R. P. D. Alexandro Verde Sanctae Fidei Promotore, omnibus 
sedulo perpensis, rescribendum censuerunt: « Affirmative, seu signandam 
esse Commissionem si Sanctissimo placuerit ». Die 21 Martii 1911. 

Facta postmodum de his Sanctissimo Domino Nostro Pio Papae X 
per infrascriptum Cardinalem Sacrae Rituum Congregationi Praefectum 
relatione, Sanctitas Sua Rescriptum Sacri eiusdem Consilii ratum habens, 
propria manu signare dignata est Commissionem Introductionis Causae 
beatificationis et canonizationis Venerabilis Servi Dei Ioannis Mariae 
Robert De La Mennais, presbyteri fundatoris Congregationis Fratrum 
Institutionis christianae et Filiarum a Providentia, die 22, eisdem mense 
atque anno. 


Fr. Sepastianus Card. Martine.ut, S. R. C. Praefectus. 


L. S. 
+ Petrus La Fontaine, Ep. Charystien., Secretarius. 


SACRA ROMANA ROTA 


PARISIEN. 


NULLITATIS MATRIMONII (ROBINE-BERTHON) 


Pio Papa X feliciter regnante, Pontificatus Dominationis suae anno 
octavo, die 13 Martii 1911, RR. PP. DD. Seraphinus Many, Ponens, Fran- 
ciscus Heiner et Ioannes Prior, Auditores de turno, in causa Parisien. 
- Nullitatis Matrimonii - instante pro appellatione defensore Vinculi Pa- 
risiensi adversus sententiam Curiae Parisiensis, inter Renatam Robine, 
repraesentatam per procuratorem Nazarenum Ferrata, Advocatum, et Pau- 
lum Berthon, qui declaravit se nolle agere in hoc iudicio, et sese remittere 
sapientiae tribunalis, interveniente et disceptante in causa Defensore Vin- 
culi ea officio, sequentem ediderunt definitivam sententiam. 


Die 13 Iulii anni 1898, Renata Robine et Paulus Berthon matri- 
monium contraxerunt, Parisiis, in Ecclesia parochiali sic dicta « S. Jacques 
du Haut Pas». Dicebatur autem puellam non libere contraxisse, sed sub 
influxu patris; unde nil mirum si mox dissidia et iurgia inter coniuges 
orta sint. Itaque post non longum tempus, licet exterius vita communis 
perdurare videretur, separatio thori instituta est, et vir apud parentes 
suos, relicta uxore, noctes ducere consuevit. Tandem post undecim 
annos et dimidium, cum haec rerum conditio diutius tolerari non posset, 
vir petiit sic dictum divortium civile; quod revera pronunciatum est 

anno 1910. Ex hae ergo parte libera facta mulier institit, libello oblato 
die 1 Maii 1910, apud Curiam Ecclesiasticam Parisiensem pro declara- 
tione nullitatis sui cum Paulo Berthon matrimonii ex capite vis et metus; 
quae Curia die 22 Novembris eiusdem anni 1910, sententiam edidit pro 
nullitate matrimonii. Ab hac ergo sententia cum de iure appellasset 
Reverendus Vinculi Defensor Parisiensis ad S. Sedem, in H. S. O. dubium 
de more concordatum est: An constet de matrimonii nullitate in casu? 

Ad quod dubium RR. PP. DD. Auditores respondendum censuerunt: 
Affirmative. 

Quod ad ius spectat. Extat in corpore luris celebre caput Cum 
locum, 14, De sponsalibus, in quo haec dicuntur: « Cum locum non habeat 
« consensus, ubi metus vel coactio intercedit, necesse est ut, ubi assensus 
« cuilusque requiritur, coactionis materia repellatur. Matrimonium autem 
« solo consensu contrahitur; et ubi de ipso quaeritur, plena debet secu- 
«ritate ille gaudere, cuius est animus indagandus, ne per timorem 
« dicat sibi placere quod odit, et sequatur exitus, qui de invitis solet 
« nuptiis provenire ». Similia leguntur in capite Veniens, 15, eod. titulo: 
« Mandamus quatenus, si inveneris quod priman, post fidem praestitam 
« cognoverit, ipsum cum ea facias remanere; alioquin secundae (nisi 
« metu coactus qui possit in virum constantem cadere eam desponsa- 
« verit) adhaerere facias ut uxori ». Quibus ex capitibus, omissis ceteris, 
orta est theoria canonica, omnium doctorum consensu recepta, quod, 
saltem de iure ecclesiastico, metus dirimit matrimonium si sit gravis, 
etiam tantum relative, iniustus, et in ordine ad extorquendum consen- 
sum matrimonialem incussus; quod iure merito extensum est ad metum 
reverentialem, id est, ad metum quo reformidamus indignationem eius, 
in cuius potestate constituti sumus, modo tamen accedat aliquid aliud 
v. g. preces importunae, et instantissimae, iurgia, vexationes etc., ita ut 
metus sit revera gravis. Sic ait D’Annibale: « Timor reverentialis dici- 
« tur, cum aliquis patris, domini etc. indignationem, quae profecto ma- 
«lum est, metuit, licet absint verbera aut minae. Quae si gravis et diu- 
« turna sit, malum grave et ideo metus gravis non immerito existimabi- 
« tur ». (Summula, tom. 1, 1. 138, nota 16, edit. 3). Quae verba postquam 
retulit Ethus Gasparri, sic concludit: « Ita quidem, sed in foro externo 
«non praesumitur eiusmodi indignatio esse malum grave neque pro 
« puella, nisi circumstantiae aliud suadeant, aut accesserit aliquid aliud, 
« e@. g. iurgia, minae importunae et instantissimae, (De Matrimonio, n. 942, 
t. 2, pag. 54, edit. 3). Revera, in his adiunctis S. Congregatio Concilii 
pluries matrimonium nulium declaravit, notantur in Parisien., Matri- 


monii 16 Maii et 5 Septembris 1903; et in altera Parisien., Matrimonii 

21 Novembris 1903. Pariter in eisdem adiunctis, haec S. Rota matrimo- 
nium nullum esse declaravit in Parisien., Nullitatis Matrimonii, die 26 
Februarii 1910. 

Quod ad factum spectat. - Ut, in aliquo determinato casu, recte 
iudicari possit, metum reverentialem ad hunc gravitatis gradum pertin- 
gere, ut, iuxta supradicta, matrimonium dirimat, sedulo inspicienda sunt 
praecipua rerum personarumque adiuncta, quae ad matrimonium refe- 
rantur, notanter indoles personae quae metum incussit, et illius, quae 
metum passa est, motiva, quae personam impellebant ad metum incu- 
tiendum, modus quo patiens vi morali restitit, personae ad quas recur- 
rit, constantia qua in resistendo perseveravit. Quae si casui praesenti 
applicentur, facile patebit metum reverentialem gravem fuisse, matri- 
mMoniumque nullum declarandum esse. 

Ditus Robine, pater Renatae, matrimonium filiae suae cum Paulo 
Berthon omnino et absolute volebat. Habitabat ille civitatem Cherbourg, 
ubi omnes fortunas suas habebat, et munere professoris fungebatur in 
Lycaeo; porro viduus erat, et mulierem quamdam, Parisiis habitantem, 
amabat. Quo ergo liberius cum illa muliere vivere posset, propriam 
filiam Renatam honeste a se removere voluit, tradendo eam in matri- 
monium Paulo Berthon, quem ab aliquot annis cognoscebat. Imo, cum 
hie etiam Parisiis habitaret, Diius Robine, dimisso munere professoris, 
venditisque aut loeatis bonis omnibus, quae possidebat in civitate Cher- 
bourg, hance civitatem dereliquit, Parisiosque cum filia sua Renata per- 
rexit, ut et ipse commodius cum praedicta muliere conversari, et facilius 
filiae nuptias cum Paulo parare posset; quae nuptiae si conciliarentur, 
conventum erat ut D. Robine in familia Berthon propriam vitae susten- 
tationem reciperet. Unde pater Renatae praedictum filiae matrimonium 
cum Paulo spectare, optare et velle coepit uti rem sibi et filiae neces- 
sariam ; si enim hoc matrimonium non fieret, D. Robine, qui professoris 
munus dimiserat, in gravissimas difficultates et forte in inopiam, simul 
cum filia, proxime lapsurus erat. 

Itaque D. Robine, qui mense Maio an. 1898 domicilium, ut supra 
dictum est, Parisiis fixerat, filiam non consentientem, imo fere nesciam 
Paulo despondit. 

Erat autem Renata puella septemdecim annos nata, mitis, timida, 
quae hucusque patri semper in omnibus consenserat. Simul autem ac 
ipsi a patre propositae fuerunt praefatae nuptiae, has abhorruit et 
respuit, tum quia ipsi indoles Pauli maxime displicebat, tum quia ab 
aliquot annis alio amore preoccupata erat; itaque Renatae pater nihil 
intentatum reliquit, ut filiae reluctantem voluntatem frangeret. 

Proposuit enim puellae infelicem rerum domesticarum statum, 
necessitatem providendi utrique, patri scilicet et filiae, vitae sustenta- 
tionem, bona omnis generis ex matrimonio cum Paulo oritura, etc. 
Quae ratiocinia cum in irritum abirent, alia media excogitavit: hinc 
frequentes obiurgationes, graves reprehensiones, continua iurgia et etiam 
arcta custodia, aut saltem vigilantia ut Renata vix e domo egredi per- 
mitteretur, nisi ad adeundam officinam sponsi Pauli, qui pictoris artem 
colebat. Quae omnia ,passim referunt testes. 

Nec tamen flectebatur puella; unde, quoties in conspectum Pauli 
veniebat, austera semper et frigida remanebat; nec unquam annulum 
sponsalicium, a Paulo oblatum, gestare voluit; imo non dubitavit, et 
quidem pluries, ipsi sponso asserere se nolle illi nubere, patrem quidem 
exoptare et velle hoc matrimonium, se autem illud prorsus respuere. Quod 
ita constanter et vehementer asseruit puella, ut ipse Paulus a sponsa- 
libus recedere sibi proposuerit ; quod tamen propositum, communicatis 
cum patre Renatae consiliis, exsecutioni non mandavit. 

Semper enim Dfius Robine pro matrimonio instabat; et ideo, quo 
magis eius filia se matrimonio repugnantem ostendebat, eo magis pater 
illam premebat et urgebat, ad frangendam eius pertinaciam. Unde supra- 
dictis mediis adiecit minas et verbera. Comminabatur scilicet se filiam 
suam solam Parisiis derelicturum, vel quod ad idem redit, se illam 
exheredaturum. Ita testis Diia Montreuil: « C’est pour cela qu’il (Diius 
« Robine) a voulu marier sa fille. Il lui a imposé ce mariage par ses 
« raisonnements, par ses priéres importunes, par ses menaces de la 
« deshériter ». Ita etiam vir, Ditus Paulus Berthon: « J’estime que Ma- 
« demoiselle Robine a subi de la part de son pére une contrainte a 
« laquelle il lui était impossible de résister. 11 a, 4 ma connaisance, 
« menacé de l’abandonner, et il lui aurait donné méme un soufflet 
« pour la faire céder ». Quas minas modo praecisiori sic exprimit ipsa 
Renata: « En m’obligeant 4 épouser M. Berthon, mon pére m’a con- 
« trainte 4 faire ce que je ne voulais pas: il m’a mariée, je ne me suis 
« pas mariée. Mon pére me menacait de m’abandonner 4 Paris, seule 
« et sans ressources. J’avais alors dix-sept ans, et l'on comprend que 
« cette menace pouvait m’effrayer ». Has minas ipse pater fatetur: « Je 
« lai menacée de ne me plus m’occuper d’elle pour la marier, de l’aban- 
« donner 4 elle-méme pour gagner sa vie. On comprend que ma fille, 
« qui n’avait alors que 18 ans, qui arrivait de province, pfit se laisser 
« intimider et sérieusement effrayer par la pensée d’étre livrée seule a 
« elle-méme dans Paris, et acculée, sans savoir comment, a se procurer 
« des moyens d’existence. I] me reste vaguement 4 l’esprit les termes 

« de mes menaces, mais ce qui me reste bien clairement, c’est l’existence 
« de ces menaces, et de la violence que j’ai faite pour imposer 4 ma 
« fille et les fiangailles et le mariage ». Quod spectat ad verbera, nullus 
quidem testis oculatus haec refert; de hoc tamen dubitari nequit, quia, 
praeter ipsam uxorem actricem, haec verbera referunt plures testes, 
quibus infelix puella vim ab ipsa passam tempore non suspecto concre- 
didit, v. g. Diia Berthon mater Pauli, quae ait: « Il me souvient que 
« M. Robine, cependant trés bon pour sa fille, s’est laissé aller a la 
« souffleter, afin de la déterminer au mariage. Je crois qu’il se livra a 
« ces actes violents, et en dehors de son caractére, pour obéir aux 
« ordres de sa maitresse, que la présence de la jeune fille génait ». Ita 
etiam testis Diia Menton de Chailly, puellae amicissima, quae dicit: 
« Quelques jours avant mon départ de Paris, elle (Renata) vint me rac- 
«conter qu’une scéne pénible of son pére s’était oublié jusqu’a la 
« frapper, avait eu lieu. Elle était exaspérée, déclarant qu’elle voulait 
« partir, méme se tuer. Je m’efforcai de la calmer et de la ramener a 
« la raison ». Imo se vim etiam physicam adhibuisse contra filiam non 
negat pater: « Sans nul doute, je n’ai pas été jusqu’aux moyens phy- 
« siques violents, d’une maniére continuelle; cependant il est bien certain 
« que dans des moments d’exaspération, j’ai accompagné mes priéres 
« importunes et incessantes de quelques gifles et de quelques bour- 
« rades ». 

Constat igitur Renatam a patre modis omnibus, precibus, obiur- 
gationibus, iurgiis, minis, verberibus, adactam fuisse ad matrimonium 
cum -Paulo; contra quam vim paternam et iniurias recurrit puella ad 
omnes, ad quos potuit, non quidem ad cognatos, quia nullum habebat 
Parisiis, sed ad amicas et etiam ad Pauli amicos, quos saepe in officina 
eiusdem Pauli reperiebat. Sic contra patrem, opem imploravit Diiae 
Menton de Chailly, de qua supra dictum est, Mariae Berthon, sororis 
Pauli, Di Aconin, qui amicus erat Pauli, Di et Diae Montreuil, quo- 
rum consiliis, quantum poterat, utebatur etc. Et hi omnes, a puella 
rogati, apud patrem Renatae intervenerunt ut rem totam ipsi expone- 
ret, et filiam tandem ab eius iniustis vexationibus liberarent. Sed nihil 
potuerunt contra pertinacem patris voluntatem, qui, ut dictum est, 
relicta civitate Cherbourg, et dimisso professoris munere, nullam sibi 
fortunae spem reliquam superesse putabat nisi in matrimonio filiae cum 
Paulo Berthon; quod ipse Paulus hoc modo exponit: « M. Robine n’a 
« pas un caractére violent, mais il est tenace; je dois bien reconnaitre 
« aussi que sa situation était sans autre issue que celle du mariage 
« de sa fille avec moi ». Ipso die qui matrimonio praecessit, puella 

invisit futuram socrum, Diam Berthon, eamque rogavit, ne huiusmodi 
matrimonium fieri sineret, quod sic narrat Diia Berthon: « La veille du 
« mariage, M.lle Robine est venue me trouver pour me prier d’intervenir 
«en sa faveur, et de rompre le mariage arrété par son pére. Je lui fis 
« remarquer que c était bien tard, que des personnes de province étaient 
« arrivées ete. ». 

Quid igitur puella tantis pressa angustiis? Cum amplius sperare 
nequiret se patrem flectere posse, et cum, adventante die matrimonii, 
magis ac magis has nuptias abhorreret, consilium iniit, mirandum qui- 
dem, si spectentur indoles et aetas puellae, sed quod in luce meridiana 
ponit eius contra praedictum matrimonium repugnantiam, consilium, 
inquam, iniit, aufugiendi e domo paterna, et proficiscendi in Germa- 
niam, (linguam enim germanicam colebat), ut ibi arte quadam aut labore 
victitare posset. Unde, pridie matrimonii, cum iam omnia parata essent 
ad nuptias, horis vespertinis, clam reliquit domum sponsi, ubi tunc erat, 
et adiit domum familiae Montreuil, et a Dio et a Dita Montreuil mu- 
tuam pecuniam efflagitavit ut propositum iter conficere posset. Cum 
autem huc casu supervenissent mater et soror Pauli Berthon, quae- 
rentes Renatam, vix illam inducere potuerunt ut ad domum paternam 
rediret, repugnantem et clamantem se nunquam Paulo nupturam. Quod 
singulare factum narrant quinque testes oculati, scilicet Ditus et Dita 
Montreuil, mater et soror Pauli, et quaedam sarcinatrix, nomine Magda- 
lena Faulard, quae in domo Montreuil coenam sumere solebat. Nec 
huiusmodi consilium dicendum est foetus repentinus phantasiae iuve- 
nilis, sed potius propositum firmae voluntatis et maturae deliberationis ; 
iam enim Renata a pluribus aliis pecuniam pariter petierat, ut Germa- 
nicum iter arriperet, v. g. a Maria Berthon, sorore Pauli, et a Dfia 
Menton de Chailly, ut ipsae narrant. 

Nec mirum igitur si dies ipse matrimonii, luctus potius quam lae- 
titiae dies fuerit. Haec dicit Diia Montreuil: « J’ai passé toute la journée 
« du mariage avec les époux et les autres invités: l’attitude de la mariée 
«n’a pas varié. Elle est restée triste, a pleuré, a refusé de se laisser 
« égayer par les invités, qui tous se sont mis en devoir de la faire chan- 
« ger d’attitude. Aprés le diner on a dansé, elle s’est refusé & danser avec 
«son mari, et n’a pas voulu prendre part a la danse. Le soir, la mariée 
«a suivi son mari sans faire de scandale; son attitude était toujours la 
« méme, en sorte que le cri général a été: voila un mariage qui n’est 
« vraiment pas gai, et une vie de ménage, qui commence sous de tristes 
« auspices ». Addit Ditus Montreuil: « L’impression générale de tout le 
« monde a été la tristesse. C’était extraordinaire de voir un mariage 


172 Acta Apostolicae Sedis. - Commentarium Officiale. 


« aussi triste ot la jeune femme n’a cessé de pleurer ». Et ita etiam 
alii testes; notorium enim erat in familia praefatum matrimonium non 
libere, sed coacte a puella fuisse contractum. 

Hoe pariter, vix inito matrimonio, luctuose simul et manifeste rei 
monstravit eventus. Prima enim nocte nuptiarum et per unam aut alte- 
ram hebdomadam, Renata debitum coniugale recusavit, nec illud postea 
praestitit, nisi viribus omnibus exhaustis, uti ait Paulus in sua deposi- 
tione. Mox, ob varias causas, orta sunt inter coniuges dissidia et iurgia ; 
unde, vix elapsis tribus aut quatuor annis, (prout dicit Maria Berthon, 
soror Pauli) separatio thori de facto instituta est, et Paulus in domo 
parentum suorum noctes ducere consuevit. Tandem mense Februario 
anni 1910, cum uxor virum sequi recusasset in urbem Carnutum, hic 
divortium civile petiit, et impetravit, tradita tamen uxori custodia prolis. 

His autem omnibus inspectis, nullum dubium remanere potest de 
metu et quidem gravi et iniusto, quem Renatae pater modis omnibus, 
scilicet precibus, reprehensionibus, iurgiis, minis et verberibus filiae 
incussit, ad extorquendum eius consensum in matrimonium cum Paulo 
contrahendum ; quae quidem omnia referunt iurati testes, numero novem, 
plerumque oculati, et aliunde probi et fide digni. 

Quibus omnibus consideratis et sedulo perpensis, 

Christi nomine invocato, 

Nos infrascripti Auditores, pro Tribunali sedentes et solum Deum 
prae oculis habentes, confirmata sententia Curiae Archiepiscopalis Pari- 
siensis, decernimus, declaramus et definitive sententiamus: « Constare 
« de nullitate matrimonii inter Renatam Robine et Paulwm Berthon » et 
sic proposito dubio respondemus; statuentes praeterea eamdem Rena- 
tam Robine ad omnes iudicii expensas teneri. 

Ita pronunciamus, mandantes Ordinariis locorum et Ministris Tri- 
bunalium ad quos spectat, ut executioni mandent hance nostram defini- 
tivam sententiam et adversus reluctantes procedant ad normam ss. Cano- 
num, et praesertim Cap. 3, Sess. 25. De Reform. Conc. Trid., iis adhibitis 
executivis et coercitivis mediis, quae magis opportuna et efficacia pro 
rerum adiunctis extitura sint. 

Romae, die 13 Martii 1911. 


Seraphinus Many, Ponens. 
L. 4 S. Franciscus Heiner. 
Joannes Prior. 


Sac. Tancredes Tani, Notarius. 

SECRETARIA STATUS 


EPISTOLA. 


AD R. D. VILLIEN, PROFESSOREM IN INSTITUTO CATHOLICO PARISIIS, OB EXEM- 
PLAR OPERIS QUOD INSCRIBITUR “ LA NOUVELLE ANNEE LITURGIQUE ,, 
BEATISSIMO PATRI REVERENTER EXHIBITUM. 


Monsieur |’ Abbé, 

Le Saint-Pére a recu avec une particuliére satisfaction l’exemplaire 
de « La nouvelle année Liturgique » que Mr. Mame, de Tours, a eu la 
filiale pensée de Lui offrir en hommage. 

L’accueil si bienveillant et si favorable que l’Episcopat Francais a 
fait 4 cette ceuvre, est un précieux témoignage de ses mérites et du soin 
que ses auteurs ont apporté a sa composition. 

Divisé, d’aprés le Bréviaire Romain, en quatre volumes, renfermant 
les offices de tous les Dimanches et de toutes les Fétes de l'année, avec 
le texte latin et sa traduction francaise, cet ouvrage de piété que vous 
avez su enrichir de notes et de commentaires fort utiles et opportuns, 
a l’avantage d’offrir aux fidéles un « paroissien » riche et tres complet. 

En les aidant 4 mieux comprendre et 4 suivre avec plus de faci- 
lité et d’attrait les offices de la Liturgie catholique, il servira 4 déve- 
lopper en eux le gofit et l'amour des choses saintes, et 4 les faire 
remplir avec plus de fruit leurs devoirs les plus sacrés. 

Sa Sainteté vous félicite d’avoir contribué par votre zéle et votre 
science 4 rendre cette euvre plus profitable aux Ames, et Elle vous 
accorde de tout ceeur la Bénédiction Apostolique. 

Je saisis volontiers cette occasion pour vous exprimer, Monsieur 
l Abbé, mes meilleurs sentiments en Notre Seigneur. 

Rome, 12 Mars 1911. 


R. Carp. Merry DEL VAL. 


S. 

DIARIUM ROMANAE CURIAE 


S. CONGREGAZIONE DEI RITI 


CONGREGAZIONE PREPARATORIA. 


ll giorno 7 del corrente mese di Aprile, nel Palazzo Apostolico Vaticano, 
si tenne la Congregazione Preparatoria dei Sacri Riti, per discutere sulle virti 
in grado eroico del Ven. Servo di Dio Gaetano Errico, Sacerdote Fondatore 
della Congregazione dei Sacri Cuori di Gest e Maria. 


CONGREGAZIONE NUOVA PREPARATORIA. 


Il giorno 9 del prossimo mese di Maggio, nel Palazzo Apostolico Vati- 
cano, si terra la Congregazione Nuova Preparatoria dei Sacri Riti sopra le 
virth in grado eroico del Venerabile Antonio Maria Giannelli, Vescovo di 
Bobbio, fondatore delle Figlie della Beata Vergine dell’ Orto. 


SEGRETERIA DI STATO 


NOMINE 


Il Santo Padre, con bigiietto della Segreteria di Stato, e con Breve si é 
degnato di nominare: 
Prelati domestici di S. S.: 
8 Febbraio 1911. — Il Rev. Luigi Paulini, canonico Penitenziere della 
Metropolitana di Udine. 
20 Marzo 1911. — I Rev. Angelo Brugnoli, preposto di Asolo e canonico 
onorario della cattedrale di Treviso; 
— Il Rev. Bartolomeo Casturo, canonico della cattedrale di Treviso. 
22 Marzo. —- Il Rev. Giuseppe Pierotti, arcidiacono della cattedrale di 
Viterbo. 
6 Aprile 1911. — ll Rev. Enrico Kellner, professore emerito di Teologia 
nell’ Universita di Bonn. 


Sua Santita con biglietto della Segreteria di Stato, si é degnata di 
nominare : 

11 Aprile 1911. — Mons. Domenico Taccone-Gallucci, Arcivescovo tito- 
lare di Costanza di Scizia, Consultore della S. Congregazione degli Studi. 


f 

F 

| 


Diarium Romanae Curiae. 


ONORIFICENZE. 


Sua Santita, con biglietto della Segreteria di Stato, e con Breve si é 
degnata di conferire le seguenti onorificenze: 
La Commenda dell’ Ordine Piano: 

4 Aprile 1911. — Al Sig. Colonnello Francesco Vaughan, Cameriere Se- 
greto di Spada e Cappa Soprannumerario di S. S. 


La Gran Croce dell’Ordine di S. Silvestro Papa: 
21 Marzo 1911. — Al Sig. Dr. Francesco Gonzales Guinan, Segretario 
Generale del Presidente del Venezuela. 


La Commenda dell’Ordine di S. Silvestro : 
8 Aprile 1911. — Al Sig. Samuele Walker O'Neill, Cameriere d’onore 
di Spada e Cappa Soprannumerario di S. S., della diocesi di Salford. 


Il Cavalierato dell’Ordine di S. Gregorio Magno, classe civile: 
20 Marzo 1911. — Al Sig. Giovanni Pietro Muth, Consigliere di Giu- 


stizia a Saarbruecken. 
3 Aprile 1911. — Al Sig. Dr. Andrea Cozi, di Roma. 


Il Cavalierato dell’ Ordine di S. Silvestro : 
7 Aprile 1911. — Al Signor Augusto Giacomini, Vice-presidente del Cir- 

colo Leonino di Roma. 

8 Aprile. — Al Sig. Ruggero Ruggeri, di Roma. 


MAGGIORDOMATO DI SUA SANTITA 


La Santita di Nostro Signore, con biglietto di S. E. Rha Mons. Maggior- 
domo, si é degnata di nominare: 


Camerieri segreti soprannumerari : 
21 Marzo 1911. — Mons. Stefano Breyer, dell’ archidiocesi di Strigonia. 
23 Marzo. — Mons. Pietro Grassi, della diocesi di Bergamo. 

28 Marzo. — Mons. Luigi Pennoni, della diocesi di Nocera-Umbra. 


Camerieri d'onore in abito paonazzo : 
20 Marzo 1911. — Mons. Andrea Ussorowski, della diocesi di Gnesna; 
— Mons. Domenico Saldinari, dell’archidiocesi di Modena. 

28 Marzo. — Mons. Antonio Huber, della diocesi di S. Ippolito. 

Camerieri d'onore di spada e cappa soprannumerari : 
20 Marzo 1911. — Il Sig. Comm. Giuseppe Andiloro, dell’ archidiocesi 
di Reggio Calabria. 
28 Marzo. — Il Sig. Filippo Maria Angiuli, dell’archidiocesi di Bari. 


NECROLOGIO 


17 Aprile 1911. — L’ Emo Signor Cardinale Beniamino Cavicchioni, del 
titolo di S. Maria in Araceli, Prefetto della S. Congregazione degli Studi. 


Marzo 1911. — Mons. Salvatore Masot, dei Predicatori, Vescovo titolare 
di Avara, Vicario Apostolico di Fo-kien. 

— Mons. Emerico Bende, Vescovo di Nitria (Ungheria). 

— Mons. Cesare Sambucetti, Arcivescovo titolare di Corinto. 

Aprile 1911. — Mons. Carlo Antonio Niedzialkowski, Vescovo di Zytomierz 
Luceoria o Luck, con amministrazione di Kameniek. 

— Mons. Pasquale Rubian, Arcivescovo titolare di Amasea, Vescovo 
ordinante in Roma per gli Armeni, assistente al Soglio pontificio. 

— Mons. Adolfo Perea, Vescovo di Pasto (Colombia). 

— Mons. Pietro Angelini, Segretario dei Brevi ai Principi. 

S. CONGREGATIO RITUUM. 


Veneten. - Decretum introductionis causae beatificationis et canonizationis 
Ven. servi Dei Ioannis Mariae Robert De La Mennais, presby- 
teri fundatoris Congregationis Fratrum institutionis christianae 
et Filiarum a Providentia. - 22 martii 1911. 


SACRA ROMANA ROTA. 
Parisien. - Nullitatis matrimonii. (Robine- Berton) 


SECRETARIA STATUS. 
EPISTOLA. 


Ad R. P. Villien, Professorem in Instituto catholico Parisiis, ob exemplar 
operis quod inscribitur: « La Nouvelle année liturgique » Bea- 
tissimo Patri reverenter exhibitum. - 12 marti 1911 . 


DIARIUM ROMANAE CURIAE 


S. Congregazione dei Riti. Congregazione preparatoria e nuova pre 
paratoria . 


Il. Segreteria di Stato. Nomine, onorificenze . 
Il]. Maggiordomato di Sua Santita. Nomine. 
VI. Necrologio. . : 

